b'\n_START_ARTICLE_\nSeri\xc5\xb3 nomas\n_START_SECTION_\nGeografija\n_START_PARAGRAPH_\n\xc5\xa0iaurin\xc4\x97je nomo dalyje yra Slaviankos (kitaip Orvilo), rytuose\xc2\xa0\xe2\x80\x93 Menoikio, pietry\xc4\x8diuose\xc2\xa0\xe2\x80\x93 Pangajono (gr. \xce\xa0\xce\xb1\xce\xb3\xce\xb3\xce\xb1\xe1\xbf\x96\xce\xbf\xce\xbd), pietvakariuose\xc2\xa0\xe2\x80\x93 Kerdylio, vakaruose\xc2\xa0\xe2\x80\x93 Vertiskos kalnai, taip pat vakaruose dalis Krousi, o \xc5\xa1iaur\xc4\x97s rytuose\xc2\xa0\xe2\x80\x93 dalis Kerkini kaln\xc5\xb3._NEWLINE_Pietin\xc4\x97je dalyje yra Strimono up\xc4\x97s delta ir Kerkinio tvenkinys._NEWLINE_Nomo plotas sudaro 3% visos Graikijos ploto. 41% nomo ploto yra dirbamos \xc5\xbeem\xc4\x97s, kuri\xc5\xb3 dauguma yra Strimono upe, tekan\xc4\x8dia i\xc5\xa1 Bulgarijos ir \xc4\xaftekan\xc4\x8dios \xc4\xaf Strimono \xc4\xaflank\xc4\x85. Antra pagal dyd\xc4\xaf up\xc4\x97 yra Angitis, tekantis rytin\xc4\x97je nomo dalyje.\n_START_SECTION_\nIstorija\n_START_PARAGRAPH_\nXX a. Ser\xc4\x97s nomo teritorija kaip ir likusi Makedonija buvo gin\xc4\x8dytina teritorija, d\xc4\x97l kurios konfliktavo Graikija, Bulgarija, Serbija ir Osman\xc5\xb3 imperija. Pasibaigus Pirmajam Balkan\xc5\xb3 karui \xc5\xa1i\xc4\x85 teritorij\xc4\x85 i\xc5\xa1 osman\xc5\xb3 at\xc4\x97m\xc4\x97 Bulgarija. Antrojo Balkan\xc5\xb3 karo rezultatas buvo \xc5\xa1ios teritorijos perdavimas Graikijai. Did\xc5\xbeiojo skilimo metu teritorij\xc4\x85 u\xc5\xbe\xc4\x97m\xc4\x97 Bulgarija, bet po Pirmojo pasaulinio karo ji v\xc4\x97l atiteko Graikijai. Antrojo pasaulinio karo metais Bulgarija okupavo nomo teritorij\xc4\x85 ir prad\xc4\x97jo bulgarizacij\xc4\x85. 1944\xc2\xa0m. teritorij\xc4\x85 v\xc4\x97l atsi\xc4\x97m\xc4\x97 Graikija.'